Takfarinas yesla i wayen yebɣa yuffeg-d d affug ɣer teɣremt. Mi id-yewweḍ ijmeɛ-d yakk lɣaci n taddart-is, imawlan-is, tameṭṭut-is d mmi-s ɣef yiɣil-is, yenna-as i baba-s lukan d tudert-iw i d-sutren ɣef uḥbib-iw ad asen-tt-fkeɣ, yekkes-d taɛeṣṣabt n tgelda ɣef uqerru-s yessels-as-tt i Aderyan. Dɣa yuk-id. Lɣac-nni wehmen di tedyant-agi i d-yeḍran, wid yettqadaren tamdanit tawacult-agi n Takfarinas tzad ger wallen-nsen, ferḥen, wten-asen llir.